Il-kaptan tal-vapur tal-passiġġieri tal-Costa Concordia, Francesco Schettino mar lura fuq il-vapur għall-ewwel darba mill-inċident, bħala parti mill-ġuri dwar qtil involontarju li qed jgħaddi. Il-vapur kien laqat sikka qrib il-gżira ta’ Giglio f’Jannar tal-2012 u nqaleb. Fl-inċident kienu mietu 32 ruħ. Il-vapur twil 290 metru kienu tellgħuh f’Settembru li għadda f’operazzjoni mill-aktar kumplessa, iżda tħalla għal riħu. Il-kaptan Schettino ttieħed fuq il-vapur b’dgħajsa żgħira, jumejn wara li vvjaġġa lejn Giglio. Huwa qed jiċħad l-akkużi ta’ qtil involontarju u li abbanduna l-vapur. Jekk jinstab ħati jista jeħel sa 20 sena ħabs.